Diari Oficial de la Generalitat Valenciana


Sumari del DOGV 5513, del 16-05-2007 (2007/5390)

RESOLUCIÓ de 29 de març de 2007, de la Universitat d'alaCant, per la qual es convoca procés selectiu de promoció interna per a l'accés a l'escala de especialistes d'arxius, biblioteques i centres de documentació d'aquesta u niversitat (Referència PI-01/07)
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/5390


Data del document
:   29-03-2007

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * professió de la informació
    * concurs administratiu
    * universitat

Segons el que disposen l'article 22 de la Llei 30/1984, de 2 d'agost, de mesures per a la reforma de la funció pública i l'article 37 del Decret 33/99, del Govern Valencià pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de La Llei de la funció pública valenciana.   
Aquesta Universitat, en ús de les competències que té atribuïdes en l'article 20 de la Llei Orgànica 6/2001, d'universitats, en relació amb l'article 2.2 e) d'aquesta, com també en l'Estatut d'aquesta Universitat, acorda convocar procés selectiu de promoció interna per a cobrir 4 places de l'escala d'especialistes d'arxius, biblioteques i centres de documentació per a ocupar llocs d'administració especial, sector de biblioteques i arxiu amb destinació en el Servei d'Informació Bibliogràfica i Documental (SIBID) d'aquesta Universitat, d'acord amb les següents  
BASES  
1. Requisits dels aspirants  
1.1. Per a ser admesos en les proves selectives, a més dels requisits ja acreditats en nomenaments anteriors, caldrà reunir els següents:  
1.1.1. Haver prestat serveis efectius, durant almenys dos anys, com a funcionari de carrera en cossos o escales del grup C, i pertànyer en l'actualitat a aquests cossos o escales en actiu o situació equivalent.  
1.1.2. Ser titular de llocs de treball d'administració general o administració especial de sector distint al de Biblioteques i Arxiu, en aquesta Universitat.  
1.2. Les condicions a què fa referència l'apartat anterior hauran de complir-se el dia de finalització del termini de presentació de sol·licituds i mantenir-los fins al moment de la presa de possessió en la plaça.  
2. Procediment de selecció  
2.1. El procediment de selecció dels aspirants comprendrà dues fases:   
2.1.1. Primera fase. Curs. Tindrà una duració de 70 hores.  
Els programes i les matèries que integren el curs figuren en l'annex I d'aquesta convocatòria.  
2.1.2. Segona fase. Exercicis:  
Primer exercici: De caràcter obligatori i eliminatori, consistirà en un qüestionari amb quatre respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat de la matèria continguda en el curs.  
Es valorarà de 0 a 10 punts. Per a superar aquest exercici caldrà obtenir la puntuació mínima que determine el tribunal i que serà com a mínim de 5 punts.  
Segon exercici: de caràcter obligatori i eliminatori, consistirà en la resolució de tres supòsits de caràcter pràctic, per sorteig, d'entre quatre proposats pel tribunal sobre les matèries que apareixen a continuació, a l'objecte d'apreciar la capacitat dels aspirants per a portar a termen les tasques relacionades amb els continguts d'aquestes:  
Préstec i ordenació de fons.  
Formació d'usuaris.  
Resolució de preguntes a usuaris i informació i referència bibliogràfica.  
Resolució de tasques de suport en els processos de gestió.  
RESOLUCIÓ de 29 de març de 2007, de la Universitat d'alaCant, per la qual es convoca procés selectiu de promoció interna per a l'accés a l'escala de especialistes d'arxius, biblioteques i centres de documentació d'aquesta u niversitat (Referència PI-01/07). [2007/5390]Universitat d'AlacantEs valorarà de 0 a 10 punts. Per a superar aquest exercici caldrà obtenir la puntuació mínima que determine el tribunal i que serà com a mínim de 5 punts.  
Después de la realització de cadascun dels exercicis, el tribunal farà pública en el tauler d'anuncis de l'edifici de Rectorat i Serveis Generals i en la pàgina web de la Universitat, la llista d'aspirants que les hagen superat.  
En haver sigut resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris. de la escala d'especialistas d'arxius, biblioteques i centres de documentació de la Universitat d'Alacant.  
Per a la confecció d'aquesta relació, se sumaran les qualificacions obtingudes per cada aspirant en les dues proves. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.  
En cas d'empat entre aspirants, l'ordre s'establirà segons la major puntuació obtinguda per cada aspirant en el segon exercici; en segundo lloc, si encara es mantinguera l'empat, s'atendrà a la major antiguitat en la Universitat d'Alacant, tant en règim laboral com a administratiu. En última instància, l'ordre serà establit mitjançant sorteig públic.  
En el cas que el nombre d'aspirants aprovats siga inferior al de places convocades, les que sobren seran declarades desertes.  
3. Sol·licituds  
3.1. Els qui vulguen prendre part en aquestes proves selectives hauran de fer-ho constar en la instància que estarà disponible en la següent direcció de la pàgina web del Servei de Selecció i Formació: http://www.ua.es/va/servicios/syf/selecfor/impresos.html i en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig).  
3.2. Les sol·licituds hauran d'estar dirigides al Servei de Selecció i Formació de la Universitat d'Alacant. El termini de presentació de les sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o en les oficines auxiliars, situades en les secretaries de centre i en la seu d'Alacant. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeixen les bases 1.1.1. i 1.1.2.  
3.3. Els aspirants hauran d'indicar en el quadre de la sol·licitud destinat a "Cos/escala o categoria": Especialistes d'arxius, biblioteques i centres de documentació i en "Referència": PI-01/07.  
3.4. Si els aspirants volen fer els exercicis del procés selectiu en valencià, com figura en la base 2.1.2 a, hauran de fer-ho constar en el quadre A de l'epígraf "Dades que cal consignar segons les bases de la convocatòria" de la sol·licitud. Si no ho fan així, s'entendrà que opten per fer els exercicis en castellà.  
3.5. Els aspirants hauran de fer constar la inscripció en el curs a què fa referència la base 2.1.1., en el requadre B) de l'epígraf "Dades que cal consignar segons les bases de la convocatòria", de la sol·licitud, a l'efecte d'organització d'aquest, pel que fa a reserva d'espais, formació de grups, material, distribució horària, etc.  
4. Admissió dels aspirants  
4.1. En acabar el termini de presentació d'instàncies, el gerent dictarà una resolució que contindrà la relació provisional d'admesos i exclosos en el curs selectiu. En aquesta resolució caldrà fer constar els cognoms, el nom i el DNI de totes les persones aspirants.  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/99.  
4.3. Quan acabe el termini i hagen estat resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.  
5. Nomenament i presa de possessió  
5.1. Una vegada publicada la relació definitiva d'aspirants que han superat el procés, seran proposats al rector per al seu nomenament com a funcionaris de carrera de l'escala especialistes d'arxius, biblioteques i centres de documentació de la Universitat d'Alacant  
5.2. Per resolució del rector de la Universitat d'Alacant es nomenaran com a funcionaris de carrera, que es publicarà en el Diari Oficial de la Comunitat Valenciana.   
5.4. La presa de possessió es farà en el termini d'un mes, comptador des de la data de publicació del seu nomenament en el Diari Oficial de la Comunitat Valenciana.  
6. Tribunal  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la funció pública valenciana.  
6.2. Amb anterioritat a la iniciació del curs, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.   
6.3. Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat.  
6.6. El tribunal qualificador adoptarà les mesures necessàries, en els casos que calga, perquè els aspirants amb discapacitats tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten.  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 520 36 60 70.  
6.8. El tribunal s'haurà d'ajustar a la composició següent:  
Tribunal titular:  
President: el rector de la Universitat d'Alacant o persona en qui delegue.  
Dos representants de l'administració, un dels quals farà de secretari, i l'altre, de vocal.  
Dos representants de les organitzacions sindicals representatives en la Universitat d'Alacant, que faran de vocals.  
Tribunal suplent:  
Amb la mateixa composició.  
7. Consultes de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/syf/selecfor/promocion\_interna/actual/index.html  
8. Norma final  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sense perjudici que s'utilitze qualsevol altra via que es considere oportuna.  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 29 de març de 2007.- El gerent: Rafael Carrillo Paños.  
ANNEX I  
Accés a l'escala d'especialistes d'arxius, biblioteques i centres de documentació de la Universitat d'Alacant.  
Referència PI-01/07  
Continguts que es desenvoluparan en el curs: 70 hores  
Mòdul 1: Les Biblioteques Universitàries. 10 hores  
La biblioteca universitària en el marc de l'Espai Europeu d'Educació Superior.  
Cooperació entre biblioteques universitàries i científiques. Consorcis i altres fórmules de cooperació. REBIUN.  
El Servei d'Informació Bibliogràfica i Documental (SIBID) de la Universitat d'Alacant.  
Mòdul 2: Gestió de la Biblioteca Universitària. 31 hores  
Gestió de la qualitat.  
Gestió de la circulació.  
Adquisició de material bibliogràfic.  
Descripció i indització.  
Ordenació i manteniment de fons.  
Gestió del préstec interbibliotecari.  
Els recursos electrònics: selecció, adquisició i accés.  
Mòdul 3: Serveis de la Biblioteca Universitària. 29 hores  
El catàleg com a element integrador de recursos i serveis.  
Serveis per tipus d'usuaris.  
Atenció al públic i serveis d'informació i referència bibliogràfica.  
Formació d'usuaris.  
Eines de difusió dels serveis.  
Recursos d'informació en Internet.